label_title: 16. Oscar-gála
label_desc: Az 16. Oscar-gálát, az Amerikai Filmakadémia díjátadóját 1944. március 2-án tartották meg. Az Oscar-díjátadók kinőtték az éttermeket és báltermeket, az új helyszín a Hírességek sétányán álló Grauman’s Chinese Theater lett, mely egy kínai pagodát mintázó filmszínház. Ekkor nyerte mai külsőségeit a gála, hogy műsort, filmrészleteket, dalokat és humort szolgáltatnak a vendégeknek, akik között most 200 amerikai sorkatona is helyet kapott. A "Casablanca", Kertész Mihály filmje nyolc jelöléséből hármat váltott díjra. A férfi főszerep díjazott Paul Lukas (Lukács Pál) lett. A "Casablanca" Los Angeles-i bemutatója ugyanakkor volt, amikor Franklin D. Roosevelt és Winston Churchill az azonos nevű marokkói városban találkozott és döntöttek a háború további alakulásáról.